C 293/40
ET
Euroopa Liidu Teataja
18.8.2023
8.2.
2018. aastal oli enam kui 80 % Ida-Euroopa HIVga nakatumistest seotud uimastisõltlastega, kellest enamus olid väga noored ja naised.
Noori naisi mõjutab see rohkem kui mehi, muu hulgas prostitutsiooni tõttu, mis on tihedalt uimastitarbimisega seotud.
Lokaliseeritud HIV-epideemiaid on dokumenteeritud ka Lääne-Euroopas tõrjutud elanikkonna­ rühmade hulka kuuluvate süstivate uimastitarbijate seas.
8.3.
Vangide uimastitarbimise määr on kõrgem ja nende tarbimisharjumused, sealhulgas parenteraalne tarbimine, on kahjulikumad kui üldisel elanikkonnal, mis muudab vangistatud uimastisõltlased eriti haavatavaks.
8.4.
Testimise kättesaadavus on uimastisõltlaste jaoks vilets ja nad saavad suurema tõenäosusega hilinenud diagnoosi.
Isegi Itaalias moodustasid HIV-testitud uimastisõltlased väikese osa kõigist uimastisõltlastele suunatud kohalike teenuste kasutajatest, kusjuures kalduvus pakkuda testimist HIVga seotud sümptomite puudumise korral on väike.
8.5.
Uimastitarbijate juurdepääs ravile on vaieldamatult väga väike, kuid riigiti siiski erinev.
Hinnanguliselt saavad retroviirusevastast ravi ainult 8 % uimastsõltlastest ning ainult 20 % kõigist ravitavatest inimestest on uimastisõltlased.
Võrreldes HIVga nakatunud üldrahvastiku osaga on uimastisõltlastel ka väiksem tõenäosus jõuda viiruskoormuse allasurumiseni.
Selle põhjuseks on asjaolu, et suure tõenäosusega ei pea uimastisõltlased ravist kinni ning jätavad selle sageli üldse pooleli.
See suurendab HIV-positiivsete uimastisõltlaste hulgas AIDSi põhjustatud surma ohtu.
8.6.
Kui soovime saavutada eesmärgi tagada HIV-ravi üldine kättesaadavus nii Euroopas kui ka mujal, on vaja tõhusamaid programme uimastisõltlasteni jõudmiseks.
9.
Teiste meestega seksivad mehed (MSMid) 9.1.
Üldiselt on MSMidel ehk teiste meestega seksivatel meestel HIVga nakatumise oht 27 korda suurem kui üldisel elanikkonnal (6).
Mõned bioloogilised tegurid muudavad HIVga nakatumise lihtsamaks.
Enamik MSMe nakatub HIVga kaitsmata anaalseksi tõttu, mis on kõige kõrgema riskitasemega HIVga nakatumise viis võrreldes teiste seksuaaltavadega.
Selles elanikkonnarühmas võib HIV-levimust MSMide seas suurendada ka suur seksuaalpartnerite hulk ja meelelahutuslike uimastite, sealhulgas veenisiseste uimastite laialdane kasutamine (millega sageli kaasneb seks – nn keemiline seks).
9.2.
Retroviirusevastase ravi kättesaadavuse suurenemisel, mis on kaasa toonud märkimisväärse tagasimineku üldises HIV-levikus, ei ole MSMide puhul olnud samaväärset mõju.
Vastupidi, paljudes lääneriikides on HIV-levimus selles elanikkonnarühmas viimastel aastatel suurenenud (7) ning järk-järgult on suurenenud ka MSMide vahelise ülekandumisega seotud juhtumite osakaal.
9.3.
Kondoomid aitavad ennetada HIV ning ka teiste sugulisel teel levivate nakkuste edasikandumist, kuid kondoomide kasutamine ei ole väga laialt levinud kultuuriliste, hariduslike ja tarnetõkete tõttu, mis kajastavad erinevaid sotsiaalseid olusid ja tervishoiuteenuseid.
9.4.
Paljudes riikides ning erinevates individuaalsetes olukordades on häbimärgistamise, homofoobia ja diskriminee­ rimise tõttu ennetusvahendite kättesaadavusel mitmeid takistusi, mis raskendab juurdepääsu tervishoiuteenustele ja asjakohasele teabele.
On palju juhtumeid, kus karistusseadustega kriminaliseeritakse inimesi, kes on seksuaalsuhtes samast soost inimestega, sundides neid varjuma ja peitma oma seksuaalset sättumust või, mis veelgi halvem, oma identiteeti.
Isegi kui seadused ei ole avalikult diskrimineerivad, takistab häbimärgistamine ja hirm inimesi HIVga seonduvaid teenuseid kasutamast, jättes nad teadmatusse olemasolevatest vahenditest HIV-nakkuse ennetamiseks.
9.5.
Häbimärgistamine mõjutab ka testide ja diagnooside kättesaadavust.
Paljud MSMid on öelnud, et kardavad tervishoiutöötajate hukkamõistu ja lükkavad testimist edasi, mille tulemuseks on sageli hiline diagnoosimine.
Kui nad ei ole oma nakkusseisundist teadlikud, ei ole neil juurdepääsu retroviirusevastastele ravimitele, mis lisaks nende tervise mõjutamise vähendaks ohtu, et haigus kandub edasi seksuaalpartnertitele.
(6) (7)
Kuigi HIVga nakatumise oht on MSMide puhul kogu maailmas suurem, on nakatumise määr geograafiliselt erinev: Põhja-Ameerikas ja Lääne-Euroopas on MSMide osakaal kõigis uutes HIVga nakatumise juhtumites 50 %, Ladina-Ameerikas 47 %, Ida-Euroopas, Aasias, Lähis-Idas ning Põhja-Aafrikas 20 % ning Aafrikas 12 %.
Lääne-Euroopas suurenes HIV-positiivsete arv MSMide hulgas aastatel 2010–2014 peaaegu 20 %.
Itaalia meeste hulgast saavad enamiku uusi HIV-diagnoose MSMid.